CELEX: 62021TN0052
Language: lv
Date: 2021-01-25 00:00:00
Title: Lieta T-52/21: Prasība, kas celta 2021. gada 25. janvārī – ClientEarth/Komisija

12.4.2021   
            
            
               LV
            
            
               Eiropas Savienības Oficiālais Vēstnesis
            
            
               C 128/41
            
         
      Prasība, kas celta 2021. gada 25. janvārī – ClientEarth/Komisija
      (Lieta T-52/21)
      (2021/C 128/49)
      Tiesvedības valoda – angļu
      
         Lietas dalībnieki
      
      
         Prasītājs: ClientEarth AISBL (Brisele, Beļģija) (pārstāvis: O. Brouwer, advokāts)
      
         Atbildētāja: Eiropas Komisija
      
         Prasījumi
      
      Prasītāja prasījumi Vispārējai tiesai ir šādi:
      
                  —
               
               
                  atcelt atbildētājas 2020. gada 16. novembra netiešo lēmumu atteikt piekļuvi dažiem pieprasītajiem dokumentiem, kas attiecas uz zivsaimniecības kontroli, atbilstoši Regulai (EK) Nr. 1049/2001 (1) un Regulai (EK) Nr. 1367/2006 (2);
               
            
                  —
               
               
                  piespriest atbildētājai atlīdzināt tiesāšanās izdevumus.
               
            
         Pamati un galvenie argumenti
      
      Prasības pamatojumam prasītājs izvirza vienu pamatu, apgalvojot, ka, attiecībā uz prasītāju nepieņemot tiešu lēmumu saistībā ar tā piekļuves pieteikumu termiņā, kas Regulas Nr. 1049/2001 8. panta 1. un 2. punktā ir paredzēts attiecībā uz atkārtotu pieteikumu izskatīšanu, atbildētāja netieši ir atteikusi piekļuvi šīs regulas 8. panta 3. punkta izpratnē. Tiek apgalvots, ka šis netiešais lēmums par atteikumu ir nepamatots, un tāpēc prasītājs norāda, ka tas ir jāatceļ, jo Komisija nav izpildījusi savu pienākumu norādīt pamatojumu saskaņā ar Regulas Nr. 1049/2001 8. panta 1. punktu, Eiropas Savienības Pamattiesību hartas 41. panta 2. punkta trešo ievilkumu un LESD 296. pantu.
      
         (1)  Eiropas Parlamenta un Padomes Regula (EK) Nr. 1049/2001 (2001. gada 30. maijs) par publisku piekļuvi Eiropas Parlamenta, Padomes un Komisijas dokumentiem (OV 2001 L 145, 43. lpp.).
      
         (2)  Eiropas Parlamenta un Padomes Regula (EK) Nr. 1367/2006 (2006. gada 6. septembris) par to, kā Kopienu iestādēm un struktūrām piemērot Orhūsas Konvenciju par pieeju informācijai, sabiedrības dalību lēmumu pieņemšanā un iespēju griezties tiesu iestādēs saistībā ar vides jautājumiem (OV 2006 L 264, 13. lpp.).